​​ພັກ​ຝ່າຍ ທີ່ຂັດແຍ້ງ ໃນຊູ​ແດນ​ໃຕ້ ເຈລະຈາກັນ ຢູ່ ເອທິໂອເປຍ (ວີ​ດີ​ໂອ/ສະໄລດ໌)
ພັກ​ຝ່າຍ​ທີ່​ປະ​ທະ​ກັນ​ ໃນຊູ​ແດນ​ໃຕ້ ​ຈະ​ເປີດການເຈລະຈາ​​ ​ຢູ່​ປະ​ເທດ​ Ethiopia ເພື່ອຫາທາງ ຍຸຕິ​ຄວາມ​ຮຸນ​ແຮງ​ ທີ່ເຮັດໃຫ້ມີ​ຜູ້​ເສຍຊີວິດ​ ຫຼາຍ​ກວ່າ 1 ພັນ​ຄົນ​ແລ້ວ.
ມີກຳນົດວ່າ ພັກຝ່າຍທີ່ປະທະກັນ ໃນຊູແດນໃຕ້ ຈະເປີດການ ເຈລະຈາໃນວັນພຸດມື້ນີ້ຢູ່ທີ່ປະເທດ Ethiopia ຊຶ່ງເປັນເພື່ອນ ບ້ານ ໃນຄວາມພະຍາມ ເພື່ອຍຸຕິຄວາມຮຸນແຮງ ທີ່ຍັງຜົນໃຫ້ ມີຜູ້ເສຍຊີວິດຫຼາຍກວ່າ 1 ພັນຄົນນັ້ນ ປະທານາທິບໍດີ Salva Kiir ແລະຜູ້ນໍາພວກກະບົດທ່ານ Reik Marchar ຕ່າງກໍສົ່ງຜູ້ ຕາງໜ້າຂອງຕົນ ໄປຮ່ວມການ ເຈລະຈາ ທີ່ນະຄອນ Addis Ababa ຊຶ່ງໄກ່ເກ່ຍໂດຍອົງການ ພັດທະນາຂອງລັດຖະບານ ໃນເຂດພາກຕາເວັນອອກອາຟຣິກາ ຫຼື IGAD ການນອງເລືອດ ຢູ່ໃນປະເທດທີ່ຫາກໍ່ຕັ້ງຂຶ້ນໃໝ່ຫຼ້າສຸດຂອງໂລກ ໃນກາງເດືອນທັນວາ ປີກາຍນີ້ ເວລາທ່ານ Kiir ຊຶ່ງເປັນຊົນເຜົ່າ Dinka ໄດ້ກ່າວຫາທ່ານ Marchar ຊຶ່ງເປັນ ຊົນເຜົ່າ Nuers ວ່າ ພະຍາຍາມກໍ່ລັດຖະປະຫານຂຶ້ນນັ້ນ ໃນວັນອັງຄານວານນີ້ ພວກກະບົດໄດ້ເຂົ້າຍຶດຄືນເອົາເມືອງ Bor ຊຶ່ງເປັນເມືອງສໍາຄັນ ທີ່ຍາດມາໄດ້ຊົ່ວຄາວ ຈົນເທົ່າຝ່າຍລັດຖະບານ ໄດ້ຂັບໄລ່ພວກກະບົດອອກໄປ ໃນ ອາທິດແລ້ວນີ້ ສະຫະລັດ ໄດ້ສະແດງຄວາມຍິນດີຕໍ່ການເຈລະຈາດັ່ງກ່າວ ແລະກ່າວຢໍ້າຄືນອີກເທື່ອນຶ່ງ ເຖິງການຮຽກຮ້ອງໃຫ້ຍຸຕິການສູ້ລົບກັນໃນທັນທີ ໂຄສົກຂອງສະພາຄວາມໝັ້ນຄົງແຫ່ງ ຊາດ ທ່ານນາງ Caaitlin Hayden ໄດ້ກ່າວວ່າ ສະຫະລັດ ຈະປະຕິເສດບໍ່ໃຫ້ການສະໜັບ ສະນູນ ຕໍ່ພວກທີ່ພະຍາຍາມຈະຢຶດອໍານາດ ແລະ ສະຫະປະຊາຊາດກ່າວວ່າ ຄວາມຮຸນແຮງທີ່ເກີດຂຶ້ນນັ້ນ ໄດ້ບັງຄັບໃຫ້ພົນລະເຮືອນ ຫຼາຍພັນຄົນຕ້ອງໄດ້ອົບພະຍົບຫລົບໜີໄປຈາກບ້ານເຮືອນຂອງພວກເຂົາເຈົ້າ